Nu vei putea vedea aşa ceva foarte des prin Chişinău. Prezentatorul unei emisiuni televizate de la un post autohton a rămas uimit când a văzut “circulând” pe o stradă o călăreaţă pe un cal.

Dorind să afle mai multe, bărbatul şi-a tras maşina pe dreapta şi a discutat cu proprietara armăsarului – o domnişoară pe nume Elizaveta.

Ulterior s-a aflat că tânăra face curse regulate prin oraş în şa, iar o călătorie din sectorul Ciocana şi până în Centru durează puţin peste 30 de minute. Femeia a mai povestit că pe armăsar îl cheamă Rich şi are grijă de el într-un grajd special.

Fiind şi o profesionistă în hipism, aceasta a declarat că animalului nu îi este frică de automobile şi nu prezintă un pericol în trafic.

Urmăreşte acest mic reportaj şi scrie în comentarii ce părere ai, este ceva normal în secolul XXI ca unii locuitori ai Chişinăului să aibă un astfel de mijloc de transport?